આમ જોઇએ તો ડિસેમ્બરમાં ફ્રાન્સની રાજધાની પે‌િરસમાં વિસ્ફોટ કરવામાં આવ્યા હતા ત્યાર બાદ દુનિયાના ભારત સહિત કોઇ ને કોઇ દેશમાં આતંકીઓ બિનધાસ્ત વિસ્ફોટ કરી રહ્યા છે. મોટા ભાગના મામલામાં આતંકવાદી સંગઠન આઇએસઆઇએસનો હાથ છે અને તેમાં આત્મઘાતી વિસ્ફોટ સાથે ફાયરિંગ કરવાની રણનીતિ અપનાવવામાં આવી છે. કેટલાક મામલામાં બીજાં આતંકી સંગઠનોનું નામ ખૂલ્યું છે, જેમ કે કવેટામાં પાકિસ્તાની તહ‌ે‌િરક-એ-તા‌િલબાનનો હાથ છે અને પૂર્વીય તુર્કીમાં થયેલા કાર બોમ્બ વિસ્ફોટ પાછળ કૂર્દ વિદ્રોહીઓનો હાથ હોવાનું બહાર આવ્યું છે. એ જ રીતે જૈશ-એ-મહંમદે ભારતના પઠાણકોટ એરબેઝ પર હુમલો કરીને આતંક મચાવ્યો હતો, એમાંય ઇન્ડોનેશિયાની રાજધાની જાકાર્તામાં સિરિયલ બોમ્બ વિસ્ફોટની જવાબદારી સ્વીકારીને આઇએસઆઇએસએ પોતાનો ભૌગોલિક દાયરો એકાએક વધારી દીધો છે.